
הנדון: מענה לפנייתך לקבלת מידע בהתאם לחוק חופש המידע מתאריך 20/06/2018

במענה לפנייתך מיום 20 ליוני 2018 באשר למידע אודות הסמכת הממונה על העמדת מידע לציבור  הריני להשיבך כדלקמן:
1. הממונה על העמדת המידע לציבור משנת 2014  ברשות האכיפה והגביה היא הגב' רבקה אהרוני, בעלת תואר ראשון ושני , בוגרת אוניברסיטת בן גוריון. הגב' אהרוני הוסמכה בהתאם לסעיף 3 לחוק חופש המידע ע"י מנהל הרשות דאז , מר דוד מדיוני , ומאז משמשת כממונה על העמדת הציבור ומאז ועד היום בנוסף לתפקידה כסמנכ"לית האגף לתכנון מדיניות וקשרי חוץ. (מצ"ב כתב המינוי)

1. בנוסף מאז שנת 2015 הוסמכה הגב' יולנדה גולן להשיב על פניות על פי חוק חופש המידע בעת היעדרה של הממונה , הגב' רבקה אהרוני. הגב' יולנדה גולן הינה בעלת תואר ראשון ושני, בוגרת האוניברסיטה העברית. (מצ"ב כתב המינוי), הגב' יולנדה גולן מסייעת בהעמדת המידע לציבור בנוסף לעבודתה כמנהלת תחום המחקר באגף לתכנון ומדיניות ברשות האכיפה והגביה.

1. שתי הממונות הוסמכו על העמדת המידע לציבור טרם הנחיית נציב שירות המדינה באשר להסדרת מעמדם של הממונים על העמדת המידע לציבור ומשמשות בתפקיד זה בנוסף על עבודתן. יובהר כי הגב' יולנדה גולן וכן הגב' רבקה אהרוני לא קיבלו כל דרגה או הטבת שכר כלשהי על מילוי תפקיד זה.



בברכה,
רבקה אהרוני 
הממונה על העמדת מידע לציבור
רשות האכיפה והגבייה



                    רשות האכיפה והגבייה | רח' ירמיהו 37 ירושלים| כתובת דוא"ל: meida@eca.gov.il| טלפון 02-5084129


image1.png




image2.jpeg




